Paġna Il-Kumitat Konsultattiv jikkondividi t-tħassib dwar il-kompetizzjoni indikat mill-Kummissjoni fl-abbozz ta' deċiżjoni tagħha. Il-Kumitat Konsultattiv jikkondividi l-valutazzjoni tal-Kummissjoni skont l-Artikolu 102 tat-Trattat dwar il-Funzjonament tal-Unjoni Ewropea ("TFUE") fl-abbozz tad-Deċiżjoni tagħha. Il-Kumitat Konsultattiv jaqbel mal-Kummissjoni li l-proċedimenti jistgħu jiġu konklużi permezz ta' deċiżjoni skont l-Artikolu 9(1) tar-Regolament (KE) Nru 1/2003. Il-Kumitat Konsultattiv jaqbel mal-Kummissjoni li l-impenji offruti minn Deutsche Bahn huma adatti, meħtieġa u proporzjonati. Il-Kumitat Konsultattiv jaqbel mal-Kummissjoni li, fid-dawl tal-impenji offruti minn Deutsche Bahn, ma għadx hemm raġunijiet għal azzjoni min-naħa tal-Kummissjoni, mingħajr preġudizzju għall-Artikolu 9(2) tar-Regolament (KE) Nru 1/2003. Ġiet adottata valutazzjoni preliminari mill-Kummissjoni fis-6 ta' Ġunju 2013 skont l-Artikolu 9(1) tar-Regolament (KE) Nru 1/2003 u ġiet innotifikata lill-Grupp DB fl-istess jum. Fil-valutazzjoni preliminari, il-Kummissjoni ddeskriviet it-tħassib tagħha tal-kompetizzjoni rigward ksur possibbli mill-Grupp DB tal-Artikoli 102 TFUE. Dan it-tħassib marbut ma' pressjoni fuq il-marġni potenzjali maħluqa mis-sistema ta' pprezzar tal-Grupp DB għall-kurrent tat-trazzjoni, kif ukoll ir-roħs tagħha, fis-swieq għall-għoti ta' servizzi għall-ġarr ta' merkanzija bil-ferrovija u għat-trasport ta' passiġġieri f'distanzi twal fil-Ġermanja. Wara li l-Kummissjoni infurmat lill-Grupp DB dwar il-kummenti li rċeviet minn 13-il parti terza interessata wara l-pubblikazzjoni tal-avviż, il-Grupp DB ressaq proposta ta' impenn emendata. Fid-deċiżjoni tagħha skont l-Artikolu 9(1) tar-Regolament (KE) Nru 1/2003, il-Kummissjoni tagħmel vinkolanti l-impenji li offruti mill-Grupp DB u tikkonkludi li fid-dawl tal-impenji offruti, ma għadx hemm raġunijiet għall-azzjoni min-naħa tagħha, u għalhekk il-proċedimenti dwar dan il-każ għandhom jintemmu. Brussell, it-13 ta' Diċembru 2013. Il-każ jirrigwarda tħassib tal-kompetizzjoni dwar is-suq għall-provvista ta' kurrent tat-trazzjoni lil impriżi tal-ferrovija fil-Ġermanja. Il-kurrent tat-trazzjoni huwa t-tip speċifiku tal-enerġija elettrika użat biex iħaddem il-lokomotivi elettriċi. Id-Deċiżjoni tagħmel vinkolanti l-impenji offruti minn DB Energie GmbH u DB Mobility Logistics AG skont l-Artikolu 9 tar-Regolament (KE) Nru 1/2003 fil-proċediment skont l-Artikolu 102 tat-Trattat. DB Energie GmbH u DB Mobility Logistics AG huma sussidjarji tal-operatur tal-ferrovija Ġermaniż Deutsche Bahn (DB). Fit-12 ta' Diċembru 2013, il-Kumitat Konsultattiv fil-qasam tal-prattiki restrittivi u pożizzjonijiet dominanti ġie kkonsultat u ta opinjoni favorevoli. Fit-13 ta' Diċembru 2013, l-Uffiċjal tas-Seduta ħareġ ir-rapport finali tiegħu. Il-valutazzjoni preliminari stabbilixxiet it-tħassib tal-kompetizzjoni tal-Kummissjoni marbut ma' pressjoni fuq il-marġni potenzjali maħluqa mis-sistema ta' pprezzar tal-grupp DB għall-kurrent tat-trazzjoni, kif ukoll ir-roħs tagħha, fis-swieq għall-għoti ta' servizzi għall-ġarr ta' merkanzija bil-ferrovija u għat-trasport ta' passiġġieri fuq distanzi twal. L-opinjoni preliminari tal-Kummissjoni hija li l-prattika tal-ipprezzar ta' DB Energie, is-sussidjarja ta' DB inkarigata mill-provvista tal-kurrent tat-trazzjoni, tista' toħloq pressjoni fuq il-marġni fis-swieq Ġermaniżi għas-servizzi għall-ġarr ta' merkanzija bil-ferrovija u għat-trasport ta' passiġġieri fuq distanzi twal. Pressjoni fuq il-marġni tista' sseħħ fejn impriża integrata b'mod vertikali tbigħ prodott jew servizz lil kompetituri f'suq upstream fejn hija dominanti u tikkompeti ma' dawn l-impriżi f'suq downstream li għalih il-prodott jew is-servizz huwa input indispensabbli. DB Energie topera l-grilja elettrika speċifika meħtieġa għall-provvista tal-kurrent tat-trazzjoni. Tissupplixxi wkoll kurrent tat-trazzjoni lil impriżi tal-ferrovija billi takkwista elettriku minn produtturi tal-enerġija u terġa' tbigħu lil impriżi tal-ferrovija. DB Energie hija l-fornitur waħdieni tal-kurrent tat-trazzjoni fil-Ġermanja u għalhekk hija dominanti fis-suq għall-provvista tal-kurrent tat-trazzjoni lil impriżi tal-ferrovija fil-Ġermanja. Hija proprjetà tal-grupp DB integrat b'mod vertikali li hija attiva wkoll fis-swieq downstream tat-trasport bil-ferrovija. Il-Kummissjoni kkonkludiet b'mod preliminari li l-prattiki ta' pprezzar ta' DB Energie għall-kurrent tat-trazzjoni jistgħu jipprevjenu lill-impriżi tal-ferrovija, li huma tal-inqas effiċjenti daqs l-impriża dominanti, milli jikkompetu bi profitt fis-suq downstream għas-servizzi għall-ġarr ta' merkanzija u għat-trasport ta' passiġġieri fuq distanzi twal. Il-Kummissjoni sabet b'mod preliminari li bħala medja matul il-perjodu kkonċernat mill-ksur potenzjali, l-impriżi tal-ferrovija DB fis-settur tal-ġarr tal-merkanzija u fis-settur tat-trasport ta' passiġġieri fuq distanzi twal ma jkunux kapaċi li jagħmlu kummerċ bi profitt kieku bbenefikaw mill-istess livell baxx ta' roħs għall-kurrent tat-trazzjoni bħall-kompetituri tagħhom. Peress li l-kurrent tat-trazzjoni huwa input indispensabbli għall-impriżi tal-ferrovija għall-operar fis-swieq tal-ġarr tal-merkanzija u tat-trasport ta' passiġġieri fuq distanzi twal, il-Kummissjoni sabet b'mod preliminari li l-livelli negattivi tal-profitabbiltà kkawżati mill-allegata pressjoni fuq il-marġni x'aktarx għandhom effetti ta' esklużjoni antikompetittiva. DB ressqet impenji tal-bidu fit-23 ta' Lulju 2013 u proposta ta' impenn rivedut fil-21 ta' Novembru 2013 biex tissodisfa t-tħassib tal-kompetizzjoni tal-Kummissjoni. L-elementi prinċipali tal-impenji huma dawn li ġejjin: Fl-1 ta' Lulju 2014, DB Energie se tintroduċi sistema ta' pprezzar ġdida għall-kurrent tat-trazzjoni bi prezzijiet ta' provvista separati għall-elettriku u tariffi separati għall-aċċess għall-grilja, dan tal-aħħar kif approvat mill-awtorità regolatorja Ġermaniża kompetenti (Bundesnetzagentur). Fl-istess jum, DB Energie se toffri aċċess lin-netwerk tagħha tal-kurrent tat-trazzjoni lill-fornituri terzi tal-enerġija ħalli jkunu jistgħu jissupplixxu kurrent tat-trazzjoni lil impriżi tal-ferrovija, bħala kompetizzjoni ma' DB Energie. F'din is-sistema l-ġdida, id-DB Energie se titlob l-istess prezz tal-elettriku lil-impriżi kollha tal-ferrovija mingħajr skontijiet ibbażati fuq il-volum jew fuq it-tul ta' żmien. DB Energie se tħallas lill-impriżi ferrovjarji fil-Ġermanja li mhumiex fil-grupp DB ħlas ta' darba ta' 4 % tal-fattura fuq il-kurrent tat-trazzjoni ta' kull sena, fuq il-bażi tal-perjodu ta' sena qabel id-dħul fis-seħħ tas-sistema ġdida ta' pprezzar. Kull sena DB se tipprovdi d-dejta meħtieġa għall-Kummissjoni biex tivvaluta jekk il-livelli tal-prezz għall-kurrent tat-trazzjoni u tas-servizzi tat-transport mitluba mill-grupp DB iwasslux għal pressjoni fuq il-marġni. DB Energie se tinnotifika wkoll lill-Kummissjoni minn qabel dwar kwalunkwe bidla fil-prezz tal-elettriku tagħha. Dawn l-impenji se jdumu jgħoddu għal ħames snin wara n-notifika tad-deċiżjoni tal-Kummissjoni jew sakemm 25 % tal-volumi tal-kurrent tat-trazzjoni mixtrija mill-kompetituri tal-Grupp DB ikunu qed jinxtraw mill-fornituri terzi tal-elettriku. DB se tinkariga fiduċjarju biex jagħmel monitoraġġ tal-konformità tagħha mal-impenji. Il-Kummissjoni tqis li l-impenji huma biżżejjed biex jindirizzaw it-tħassib identifikat fil-valutazzjoni preliminari mingħajr ma jkunu disproporzjonati. L-impenji se jippermettu d-dħul fis-seħħ tal-kompetituri fis-suq għall-provvista tal-kurrent tat-trazzjoni billi jħeġġu d-dħul ta' fornituri terzi tal-elettriku. B'konsegwenza ta' dan tali kompetizzjoni se tnaqqas l-abbiltà tal-issettjar tal-prezz ta' DB Energie u tneħħi l-possibbiltà ta' pressjoni fuq il-marġni. L-introduzzjoni ta' sistema ta' pprezzar ġdida għall-kurrent tat-trazzjoni bi prezzijiet separati għall-elettriku u għall-aċċess fil-grilja tal-kurrent tat-trazzjoni se tiżgura li l-fornituri tal-elettriku jkunu jistgħu jikkompetu fuq il-prezz tal-elettriku. Barra minn hekk, l-impenn ta' DB biex "joffri aċċess lin-netwerk tal-kurrent tat-trazzjoni tagħha" fl-1 ta' Lulju 2014 se jippermetti l-ftuħ tas-suq u li l-impriżi tal-ferrovija jbiddlu l-fornitur tagħhom f'dik id-data. It-tħabbir mill-ġdid tar-roħs se jħeġġeġ l-iżvilupp tal-kompetizzjoni billi jiżgura trasparenza tal-prezz u kundizzjonijiet ekwi. Il-ħlas ta' darba lill-impriżi tal-ferrovija għandu l-għan li jipprevjeni l-pressjoni potenzjali fuq il-marġni li tiġi estiża f'fażi ta' tranżizzjoni filwaqt li s-sistema ta' pprezzar il-ġdida tiġi introdotta u fornituri terzi tal-enerġija għadhom ma daħlux fis-suq għall-kurrent tat-trazzjoni. Għalhekk il-ħlas huwa limitat għal sena, tul ta' żmien li fih il-Kummissjoni tqis li huwa biżżejjed biex tippermetti dħul fis-suq. It-tnaqqis tal-prezz ta' 4 % huwa xieraq peress li jkun biżżejjed biex jipprevjeni pressjoni fuq il-marġni matul il-perjodu tal-ksur potenzjali. Id-dejta dwar il-livelli tal-prezz għall-kurrent tat-trazzjoni u għas-servizzi tat-transport li DB timpenja li tipprovdi jippermettu lill-Kummissjoni biex tagħmel monitoraġġ tal-imġiba tas-sistema ta' pprezzar ta' DB. Il-fiduċjarju tal-monitoraġġ se josserva l-konformità ta' DB mal-impenji inġenerali. Il-Kummissjoni tqis li t-tul ta' żmien ta' ħames snin tal-impenji huwa biżżejjed għall-fornituri terzi tal-elettriku biex jiżviluppaw l-offerta tagħhom u għall-impriżi tal-ferrovija biex ibiddlu l-fornituri. Fil-każ li fornituri terzi tal-elettriku jissupplixxu 25 % tal-volumi tal-kurrent tat-trazzjoni kkonsmat mill-impriżi tal-ferrovija mhux parti minn DB qabel ma jkunu għaddew il-ħames snin, il-Kummissjoni tqis li dan juri li l-kompetizzjoni kienet qed tiżviluppa b'mod gradwali u jiġġustifika tmiem prematur tal-impenji. Id-Deċiżjoni tagħmilha li l-impenji mressqa minn DB ikunu vinkolanti. Rigward l-impenji, ma hemmx aktar raġunijiet għal azzjoni mill-Kummissjoni. L-attivitajiet kummerċjali tal-impriżi kkonċernati huma: AMP: kumpanija Awstraljana ta' investiment li topera madwar id-dinja fuq firxa wiesgħa ta' klassijiet ta' assi, PSP: kumpanija Kanadiża attiva fil-ġestjoni tal-investment fil-pensjoni b'portafoll globali diversifikat, Arcus: kumpanija indipendenti attiva fil-ġestjoni ta' fondi, li tispeċjalizza fl-infrastrutturi Ewropej, Alpha Trains: kumpanija speċjalizzata fil-kera tal-ferroviji li tipprovdi vetturi ferrovjarji lill-operaturi pubbliċi u kif ukoll privati f'għadd ta' pajjiżi madwar l-Ewropa kontinentali. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7197 – AMP/Arcus/PSP/Alpha Trains, fl-indirizz li ġej: Isem il-prodott Deskrizzjoni tal-prodott Żona ġeografika Prova tal-oriġini Metodu tal-produzzjoni Rekwiżiti nazzjonali Oħrajn (għandhom jiġu speċifikati) Emenda lil Dokument Uniku jew Skeda tas-Sommarju Emenda lil Speċifikazzjoni ta' DPO jew IĠP irreġistrata, li għaliha ma ġew ippubblikati la Dokument Uniku u lanqas Sommarju Emenda lil Speċifikazzjoni li ma tirrikjedi l-ebda emenda lid-Dokument Uniku ppubblikat (l-Artikolu 9(3) tar-Regolament (KE) Nru 510/2006) Emenda temporanja lil Speċifikazzjoni li tirriżulta mill-adozzjoni ta' miżuri sanitarji jew fitosanitarji obbligatorji mill-awtoritajiet pubbliċi (l-Artikolu 9(4) tar-Regolament (KE) Nru 510/2006) Id-DPO tal-"Pancetta Piacentina" ġiet emendata sabiex tinkludi l-użu tan-nitriti, fil-limiti stabbiliti mil-liġi. Dan jinħtieġ minħabba li ż-żieda tan-nitriti flimkien man-nitrati hija aktar effettiva kontra l-patoġeni u l-ossidazzjoni waqt il-produzzjoni. Saret emenda biex tippermetti l-użu ta' kull tip ta' kisi magħmul mill-musrana tal-majjal u miċ-ċelluloża tajjeb għall-produzzjoni, b'reazzjoni għall-bidliet reali fil-kundizzjonijiet tas-suq li jagħmluha diffiċli ferm (u, f'xi sitwazzjonijiet tas-suq, impossibbli) li wieħed isib it-tipi speċifiċi ta' kisi li kienu speċifikati qabel. Il-perjodu minimu tal-maturazzjoni żdied minn tlieta għal erba' xhur, bil-għan li titjieb il-kwalità tal-prodott DPO. Barra minn hekk, l-ogħla temperatura tal-maturazzjoni żdiedet minn 14 għal 18-il grad u ddaħħal marġni tat-tolleranza ta' 10 % għall-kundizzjonijiet tal-umdità matul il-maturazzjoni. Dan għandu jgħin biex itejjeb il-kwalità tal-prodott billi jippermetti li r-riħa tiegħu tiżviluppa aħjar u jelimina d-difetti mill-prodott. Fl-aħħar nett, il-kwantità minima tal-irmied tnaqqset minn 2 għal 1,5 % f'konformità mat-tnaqqis tal-kwantità minima tal-melħ, billi dawn huma marbuta b'mod dirett. Din l-emenda hija konsistenti wkoll mat-tendenza dejjem ikbar li jitnaqqas l-ammont tal-melħ fl-ikel. Klassi 1.2 – Prodotti tal-laħam (imsajjar, immellaħ, affumikat, eċċ.) Il-"Pancetta Piacentina" huwa prodott immellaħ, immaturat b'mod naturali, li jiġi ppreservat nej. Isir mis-saff xaħmi li jkopri l-parti tal-istonku tan-nofs karkassa mill-parti retrosternali sal-parti ingwinali, u mill-faxxi muskolari addominali. Il-prodott lest għandu forma ċilindrika, jiżen bejn 4 kg u 8 kg, għandu kulur aħmar jgħajjat b'biċċiet bojod puri tal-partijiet xaħmija. Il-laħam għandu riħa pjaċevoli u mhux qawwija u togħma saporita. Il-"Pancetta Piacentina" issir minn ħnieżer li jitwieldu, jitrabbew u jinqatlu fl-Emilia Romagna u fil-Lombardia. L-isem "Pancetta Piacentina" jibbenefika mid-deroga pprovduta mill-Artikolu 5(3) tar-Regolament (UE) Nru 1151/2012. Hemm regoli dettaljati li għandhom jiġu osservati dwar l-użu u l-kompożizzjoni tar-razzjon tal-għalf. L-għalf huwa ta' żewġ tipi u huwa bbażat l-aktar fuq il-prodotti taċ-ċereali mill-makrożona identifikata fil-punt 3.3. Ir-razzjon medju tal-għalf tal-ħnieżer jikkonsisti b'mod predominanti mill-qamħirrum, issupplimentat mix-xgħir, in-nuħħala, il-fażola tas-sojja u xi minerali. Il-prodotti sekondarji tal-produzzjoni tal-ġobon (ix-xorrox, il-baqta u x-xorrox tal-butir) jiġu fornuti prinċipalment minn stabbilimenti li jinsabu fiż-żona ġeografika definita. Il-produzzjoni tal-"Pancetta Piacentina" tinkludi l-fażijiet li ġejjin: trimmjar, tmelliħ niexef, irbit, tnixxif u maturazzjoni. Dawn għandhom isiru fiż-żona definita fil-punt 4. L-ippakkjar, it-tfettit u t-tqattigħ għandhom isiru bis-sorveljanza tal-korp tal-ispezzjoni ddeżinjat fi ħdan iż-żona tal-ipproċessar indikata fil-punt 4. Biex jiġi żgurat li l-"Pancetta Piacentina" żżomm il-karatteristiċi speċifiċi u oriġinali tagħha, l-ippakkjar, it-tfettit u t-tqattigħ għandhom isiru fiż-żona ġeografika tal-produzzjoni minn persunal b'għarfien speċifiku tal-prodott. Il-qoxra għandha titneħħa għal kollox qabel it-tfettit. Jekk il-prodott ikun espost għal kundizzjonijiet ambjentali mhux magħrufa jew jiġi f'kuntatt mal-arja ladarba tkun tneħħiet il-qoxra naturali tiegħu, tista' sseħħ l-ossidazzjoni u din tikkawża lill-fetet jew lill-partijiet esposti li jsiru iktar skuri u jitilfu l-kulur aħmar jgħajjat karatteristiku tal-laħam dgħif. Bl-ossidazzjoni x-xaħam jista' wkoll jiqras u, konsegwentement, jgħarraq ir-riħa tal-prodott. Meta jinħareġ għall-konsum, il-prodott għandu jkollu fuqu l-kliem "Pancetta Piacentina". L-isem "Pancetta Piacentina" għandu jidher fuq it-tikketta b'ittri ċari li ma jitħassrux, distinti sew minn kull kitba oħra u segwiti immedjatament mit-terminu "Denominazione di Origine Protetta" (Denominazzjoni Protetta tal-Oriġini). Kull deskrizzjoni oħra mhux permessa espliċitament hija pprojbita. Madankollu, huwa awtorizzat l-użu tal-indikazzjonijiet li jagħmlu referenza għal ismijiet, ismijiet tal-kumpaniji jew ditti privati, jekk dawn ma jkollhomx għan ta' tifħir u ma jkunux maħsuba biex iqarrqu bil-konsumatur, u wkoll l-ismijiet tal-impriżi tat-trobbija tal-ħnieżer minn fejn ikun ġej il-prodott. Iż-żona tal-produzzjoni tinkludi t-territorju kollu tal-provinċja ta' Piacenza, iżda dawk il-partijiet li huma inqas minn 900 m 'l fuq mil-livell tal-baħar biss. Il-produzzjoni tal-"Pancetta Piacentina" tmur lura għall-epoka Rumana u t-tradizzjoni għaddiet minn ġenerazzjoni għall-oħra u ġiet ikkonċentrata fiż-żona ġeografika tal-provinċja ta' Piacenza. L-importanza taż-żona tal-produzzjoni tal-"Pancetta Piacentina" hija marbuta mal-iżvilupp ta' tradizzjoni rurali tipika tar-reġjun kollu tal-Po, minn fejn tinkiseb il-materja prima (Emilia Romagna u l-Lombardia). Fiż-żona li tipprovdi l-materja prima, l-iżvilupp tat-trobbija tal-bhejjem huwa marbut mal-kultivazzjoni wiesgħa taċ-ċereali u mal-metodi tal-produzzjoni fis-settur speċjalizzat ferm tal-ħalib, fatturi li ddeterminaw it-trobbija tal-majjali lokalment. Fil-provinċja ta' Piacenza, il-produtturi lokali żviluppaw u għaddew lill-ġenerazzjonijiet ta' warajhom il-kapaċità li jagħżlu u jħejju l-qatgħat tal-laħam. Tinħtieġ kompetenza partikolari għall-brim u l-irbit tal-"Pancetta Piacentina". Il-preżenza ta' widien friski u rikki fl-ilma u għoljiet miksija bil-boskijiet kellha effett pożittiv fuq il-kundizzjonijiet tal-binjiet għall-maturazzjoni. Il-"Pancetta Piacenza" għandha forma ċilindrika. Fetta tal-laħam dgħif għandha kulur aħmar jgħajjat bl-abjad tal-partijiet xaħmija. Il-laħam għandu riħa pjaċevoli u mhux qawwija u togħma saporita. Il-qatgħa muskolari użata għall-produzzjoni tal-"Pancetta Piacentina" tiġi mill-majjal tqil Taljan. Il-karatteristiċi meħtieġa tal-"Pancetta Piacentina" jiddependu mill-kundizzjonijiet ambjentali u mill-fatturi naturali u umani. B'mod partikolari, il-karatteristiċi tal-materja prima huma marbutin mill-qrib maż-żona ġeografika definita tal-forniment, fejn il-bdiewa żviluppaw metodi għat-tgħammir tal-majjal tqil Taljan li jiżguraw il-kwalità tal-qatgħa tal-laħam użata għall-produzzjoni tal-"Pancetta Piacentina". Barra minn hekk, il-produzzjoni tal-"Pancetta Piacentina" hija lokalizzata fil-provinċja ta' Piacenza billi, maż-żmien, il-produtturi lokali żviluppaw għarfien espert speċifiku fit-tmelliħ, l-irrumblar u l-irbit tal-pancetta. Il-"Pancetta Piacentina" tiġi rrumblata u tintrabat biex tinħoloq il-forma ċilindrika karatteristika tagħha u meta tinqata' wieħed ikun jista' jara l-partijiet xaħmija li jalternaw mal-laħam dgħif. Il-"Pancetta Piacentina" hija marbuta wkoll maż-żona tal-produzzjoni tagħha mill-għarfien espert tal-produtturi tagħha fir-rigward tal-proċess tat-tmelliħ, kif ukoll mill-amministrazzjoni esperta tagħhom tad-diversi stadji tal-maturazzjoni. Il-fatturi ambjentali huma marbutin mill-qrib mal-karatteristiċi taż-żona tal-produzzjoni u, b'mod partikolari, mal-klima tagħha, li għandha influwenza deċiżiva fuq il-karatteristiċi tal-prodott finali, u tikkontribwixxi għall-maturazzjoni b'suċċess tagħha. Din it-taħlita ta' "materja prima-prodott-deżinjazzjoni" hija msejsa fuq l-iżvilupp soċjoekonomiku taż-żona u għandha partikolaritajiet li ma jistgħux jiġu replikati band'oħra. It-test sħiħ tal-ispeċifikazzjoni tal-prodott jinsab fuq dan is-sit tal-internet: Billi wieħed jidħol direttament fil-paġna ewlenija tas-sit elettroniku tal-Ministeru tal-Politika Agrikola, tal-Ikel u tal-Forestrija (http://www.politicheagricole.it) u jikklikkja fuq "Qualità e sicurezza" (fil-parti ta' fuq tal-lemin tal-iskrin), u mbagħad fuq "Disciplinari di Produzione all' esame dell' UE".
Extracted from C_086_2014.html